ဟောက်ခန့်ဆုမ်း

ဟောက်ခန့်ဆုမ်း (၇ ဒီဇင်ဘာ ၁၉၆၇ မွေးဖွား) သည် ချင်းလူမျိုး  မြန်မာသံအမတ်ကြီးတစ်ဦးဖြစ်သည်။  သူသည် လက်ရှိတွင် နိုင်ငံခြားရေးဝန်ကြီးဌာန ၏ အမြဲတမ်းအတွင်းဝန် လည်း ဖြစ်သည်။ယင်းမတိုင်မီက  ကနေဒါနိုင်ငံဆိုင်ရာအထူးအာဏာကုန် လွှဲအပ်ခြင်းခံရသော မြန်မာသံအမတ်ကြီး တာဝန်ထမ်းဆောင်ခဲ့သည်။ 

 ငယ်ဘ၀ 
ဟောက်ခန့်ဆုမ်း(Hau Khan Sum)  ကို ၁၉၆၇ ခုနှစ် ဒီဇင်ဘာ (၇)ရက်တွင်  ဖခင်ဖြစ်သူ Lt. Col. Zam Khan Thang နှင့် မိခင်ဖြစ်သူ Nu Hau Khan Niang တို့က မန္တလေးမြို့တွင် မွေးဖွားသည်။ ၎င်း၏ဖခင်ဖြစ်သူမှာ မြန်မာ့တပ်မတော်အတွင်း ထင်ရှားသူတစ်ဦးဖြစ်သည့် ဒုတိယဗိုလ်မှူးကြီး ဇန်ခန့်ထန်း (ကြည်း-၆၇၀၈) ဖြစ်သည်။

 ဝန်ထမ်းဘ၀ 
ဟောက်ခန့်ဆုမ်း သည် သံအမတ်ကြီးတာဝန်မထမ်းဆောင်ခင် နိုင်ငံခြားရေးဝန်ကြီးဌာန အာဆီယံရေးရာဦးစီးဌာန ညွှန်ကြားရေးမှူးချုပ်အဖြစ်တာဝန်ထမ်းဆောင်သည်။ ထိုတာဝန်ကို  အစမ်းစခန့်သည့် ၂၀၁၈ ခုနှစ် ဧပြီလ ၇ရက်နေ့ မှ စတင်ထမ်းဆောင်သည်။  ၂၀၁၉ခုနှစ် ဧပြီ ၄ရက် တွင် အတည်ပြုခန့်အပ်ခံရသည်။ ၂၀၂၀ခုနှစ် အောက်တိုဘာ ၂၀ရက်အထိ အာဆီယံရေးရာဦးစီးဌာန ညွှန်ကြားရေးမှူးချုပ် အဖြစ်တာဝန်ထမ်းဆောင်ပြီးနောက် ထိုနေ့မှာပင် ကနေဒါနိုင်ငံဆိုင်ရာမြန်မာသံအမတ်ကြီး အဖြစ် သမ္မတဦးဝင်းမြင့် က ၎င်းအား တာဝန်အပ်နှင်းသည်။  

သူသည် ထိုတာဝန်များ မထမ်းဆောင်ခင် နိုင်ငံခြားရေးဝန်ကြီးဌာန အာဆီယံရေးရာဦးစီးဌာန ဒုတိယညွှန်ကြားရေးမှူးချုပ်၊ ထိုင်းနိုင်ငံ ဘန်ကောက်မြို့တွင် မြန်မာသံအမတ်ကြီး၊ ဂျီနီဗာမြို့ ရှိ  ကုလသမဂ္ဂဆိုင်ရာ မြန်မာအမြဲတမ်း ကိုယ်စားလှယ်အဖွဲ့ ရုံးတွင်  သံအမတ် ( ဒုတိယအမြဲတမ်း ကိုယ်စားလှယ်) တာဝန်များထမ်းဆောင်ခဲ့သည်။

၂၀၂၅ ဇူလိုင် ၂၂ ထုတ် နိုင်ငံပိုင်သတင်းစာ မြန်မာ့အလင်းတွင် ဦးဟောက်ခန့်ဆုမ်းကို နိုင်ငံခြားရေးဝန်ကြီးဌာန၊ ပြည်ထောင်စုဝန်ကြီးရုံး၊ ညွှန်ကြားရေးမှူးချုပ်အဖြစ် ပြောင်းရွှေ့ခန့်ထားကြောင်း ဖော်ပြထားသည်။ 

 ပုဂ္ဂိုလ်ရေး 
အိမ်ထောင်သည်တစ်ဦးဖြစ်ပြီး သား ၁ဦး၊သမီး ၂ဦး ရှိသည်။

 ရရှိခဲ့သည့် ဆု 
နိုင်ငံတော်စီမံအုပ်ချုပ်ရေးကောင်စီက ၎င်းကို ၂၀၂၂ခုနှစ် နိုဝင်ဘာ ၁၇ရက်တွင် ဝဏ္ဏကျော်ထင်ဘွဲ့ ချီးမြှင့်သည်။

 ကိုးကား 

ကဏ္ဍ:မြန်မာ သံအမတ်ကြီးများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၆၇ မွေးဖွားသူများ
ကဏ္ဍ:ချင်းလူမျိုးများ